Барање 14-3548/1

1. Од кои материјали да се припремам за испитот? -истите да ми кажете од каде да ги набавам или може да ми ги прикачите како документ со кое ќе ми одговорите на моето барање информација од јавен карактер.
2. Кој се термините во 2023 година за полагање на стручен испит за стекнување со лиценца за работа како воспитувач во детска градинка?
3. На кој начин е пријавата за полагање на стручен испит за стекнување на лиценца за работа како воспитувач во детска градинка?
4. Кој документи ќе ми бидат потребни за да аплицирам за полагање на стручен испит за стекнување на лиценца за работа како воспитувач во детска градинка?

* Материјалите од кои треба да се подготвувате за испитот за стекнување со Лиценца за работа како воспитувач ги имате на веб страната на министерството и можете да ги погледнете на следниов линк: <https://mtsp.gov.mk/komisija-za-licenciranje.nspx> , во делот на **Збирка на прашања за проверка на стручни знаења / Прашања за воспитувачи,** додека за практичниот дел **Студија на случај (втор дел од прашањата),** со клик ќе ве насочи на страната на која се наоѓаат студиите на случај.
* Што се однесува на прашањето за термините за полагање во 2023 година, тие се закажуваат месец за месец во зависност од слободните термини кои однапред не се познати, бидејќи тоа е софтвер кои го користат сите државни институции за свои потреби.
* Пријавата за полагање за стручен испит се одвива на тој начин што треба да се поднесе Барање за стекнување со лиценца заедно со пропратната документација, лично или по пошта до Архивата на Министерство за труд и социјална политика на адреса: Даме Груев бр.14-Скопје. Потоа примените документи ги прегледува Комисијата и доколку се исполнети условите истата Ве повикува на полагање.
* Покрај барањето за стекнување со лиценца за воспитувач кој можете да го најдете на веб страната на министерството на <https://mtsp.gov.mk/komisija-za-licenciranje.nspx>, дополнително потребно е да ги доставите и следниве документи: диплома или уверение за завршено соодветно образование (заверено на нотар), доказ за државјанство, лекарско уверение за здравствена состојба, издадено од диспанзер по медицина на трудот, не постаро од 6 месеци, потврда од Суд дека не му е одземено вршењето на родителското право, потврда од Централен регистар на РСМ, дека не му е изречена казна забрана за вршење на професија, дејност или должност, потврда од Суд дека не му е изречена казна со правосилна судска пресуда со која е осудено за кривично дело за семејно насилство, одземање на малолетно лице, негрижа или злоставување на малолетно лице или родосквернавење, за кривично дело од групата на дела против половата слобода, без оглед на изречената санкција и кај кое, во согласност со закон, е утврдено дискриминаторско однесување, потврда од Суд дека со правосилна одлука не му е изречена забрана за вршење на професија, дејност или должност, сé додека траат последиците од забраната и доказ за платен надомест за трошоците за издавање на лиценцата за работа за воспитувач, во износ од 950 денари.